07/11/2018 | Administración LocalMunicipal
Ferrol
Planeamento e Xestión
Aprobación de cambio de uso de parcela municipal sita no lugar de Aldea núm.130 (Covas)

ANUNCIO Aprobación de cambio de uso de parcela municipal sita no lugar de Aldea número 130 (Covas) O Excmo. Concello Pleno de Ferrol, en sesión celebrada o día 30 de agosto de 2018, adoptou o seguinte acordo: “6. PROPOSTA DE APROBACIÓN AO ABEIRO DO DISPOSTO NO ARTIGO 45.2 DA LEI 2/2016 DO SOLO DE GALICIA, DO CAMBIO DE USO DOTACIONAL DA PARCELA SITA NO LUGAR DE ALDEA NÚCLEO NÚM.130 (COVAS), ANTIGO CENTRO DE ENSINO TOMÁS SERANTES DE COVAS, PASANDO E USO DOTACIONAL “DOCENTE” A USO DOTACIONAL “DOCENTE” E SOCIOCULTURAL” Examinada a proposta que eleva a Concelleira da área de Urbanismo e Mobilidade, que textualmente di: “31/07/2018 o xefe do servizo de Urbanismo e Infraestruturas emitiu o seguinte informe-proposta: “ANTECEDENTES: 1.º.–O 21.05.2018 a Concelleira delegada da área de Patrimonio Histórico e Medio Rural solicita mediante escrito o cambio de uso urbanístico da parcela do antigo colexio Tomás Serantes de Covas, mediante o seguinte oficio: “A antiga Escola de Covas (Tomás Serantes) atópase actualmente sen uso docente dende fai anos. Por acordo plenario do 29/04/2009 aprobouse a formalización dun convenio coa sociedade cultural Columba e a AVV Santa Comba de Covas para a cesión en precario do antigo colexio Tomás Serantes de Covas. O dito acordo non se chegou a formalizar debido ó estado das instalacións de dita escola, que fan preciso unha reforma. O 18/09/2017, a petición miña, o arquitecto municipal de Urbanismo emite informe no que indica que a parcela está cualificada no PXOM vixente como DOC-38 Colexio de Cobas equipamento docente existente pertencente ao sistema local, de titularidade pública. Indica que a posibilidade de cambio de uso de dita parcela de conformidade co artigo 42.5 da Lei 2/2016 do solo de Galicia, sempre e cando se cumpran as condicións sinaladas en dito artigo. Debido á necesidade de dotar de uso a ditas instalacións de titularidade municipal, solicítase do Servizo de Urbanismo, á vista do informe do arquitecto municipal do 18/09/2017, que se inicie o expediente para o cambio de uso dotacional da parcela que alberga o antigo colexio Tomás Serantes de Covas, realizando un cambio de uso do equipamento que pasaría de docente a docente e sociocultural, manténdose a súa titularidade pública.” 2.º.–O 04.06.2018, o arquitecto municipal emite o seguinte informe ó respecto: “O inmoble obxecto do informe, cuxa referencia catastral é 8817018NJ5281N0001HE emprazado no lugar de Aldea núcleo núm.130, Covas, atópase cualificado polo Plan xeral de ordenación municipal vixente, aprobado definitivamente por acordo plenario de data 28 de decembro de 2000 (BOP Núm.48 do 28.02.2001 e DOG Núm.49 do 09.03.2001) como DOC-38 Colexio de Covas, equipamento docente existente pertencente ao sistema local, de titularidade pública, cunha superficie de 4.400 m². O reflectido informe figura dentro do Inventario de Bens Municipais co código 1200110, na ficha descritiva do dito ben reflíctese que con data 21.08.2008 a Consellería de Educación e Ordenación Universitaria autorizou a desafectación da escola. Preténdese un cambio do tipo de equipamento que pasaría de docente a docente e sociocultural, tamén pertencente ao sistema local, co fin de poder destinalo a local social veciñal, manténdose a súa titularidade pública. Segundo o punto 7 do artigo 65 Dotacións urbanísticas da Subsección 2.ª Calidade de vida e cohesión social, da Sección 1.ª Límites de sustentabilidade e calidade de vida e cohesión social do Capítulo I Disposicións xerais, do Título II Planeamento urbanístico, do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia O concello pleno, por maioría absoluta e sen necesidade de seguir o procedemento de modificación do plan, poderá acordar o cambio de uso dos terreos reservados para equipamentos públicos por outro uso dotacional público distinto, sempre que se manteña a titularidade pública ou se destine a incrementar as zonas verdes e os espazos libres públicos. Á vista do informado, no ámbito das miñas competencias e dende o punto de vista técnico, o cambio de uso que se pretende é autorizable ao cumprirse as condicións sinaladas no reflectido artigo 65.7 do Decreto 143/2016.” 3.º.–Constan no expediente os seguintes documentos a maiores: – Informe do xefe do servizo de Facenda e Patrimonio no Concello sobre o uso actual do inmoble, indicando que carece de uso ou afectación algunha, sen que exista ningún terceiro cun dereito de uso ou posesión, xa que non se chegou a formalizar o convenio coa sociedade cultural Columba e AVV Santa Comba de Covas. – Copia do certificado do acordo plenario do 29.04.2009 de cesión á sociedade cultural Columba e AVV Santa Comba de Covas. – Copia do escrito da Consellería de Educación e Ordenación Universitaria, Delegación Provincial da Coruña, de data 21.08.2008. – Plano urbanístico do PXOM sobre a situación da parcela. – Consulta catastral do inmoble. – Ficha descritiva do Inventario de Bens Municipais sobre o inmoble, onde consta que con data do 21.08.2008 a Consellería de Educación e Ordenación Universitaria autoriza á desafectación da escola.4.º.–O 25.06.2018 emítese informe xurídico, conformado polo Secretario Xeral na mesma data.5.º.–O 09.07.2018 emítese informe favorable da Intervención Municipal. FUNDAMENTOS DE DEREITO:  Lexislación aplicable: – Lei 2/2016, do 10 de febreiro, do solo de Galicia (en adiante, LSG). – Decreto 143/2016, do 22 de setembro, polo que aproba o Regulamento da Lei 2/2016, do solo de Galicia (en adiante, RLSG). – Lei 39/2015, do 1 de outubro, do procedemento administrativo común das administracións públicas (LPACAP en adiante). – Lei 7/1985, do 2 de abril, reguladora das bases de réxime local (LBRL, en adiante). – RD 2568/1986, do 28 novembro, polo que se aproba o regulamento de organización, funcionamento e réxime xurídico das entidades locais (ROF, en adiante). – Demais normativa concordante de aplicación.  Consideracións xurídicas: O artigo 42.5 da LSG, na mesma redacción o artigo 65.7 do RLSG, indican que “o concello en Pleno, por maioría absoluta e sen necesidade de seguir o procedemento de modificación do plan, poderá acordar o cambio de uso dos terreos reservados para equipamentos públicos por outro uso dotacional público distinto, sempre que se manteña a titularidade pública ou se destine a incrementar as zonas verdes e os espazos libres públicos”. A solicitude de inicio do expediente do 21.05.2018 e o informe técnico municipal do 04.06.2018 refírense ó cambio de uso dotacional, que pasaría de “docente” a “docente e sociocultural”. O informe técnico municipal do 21.05.2018 indica que o equipamento docente existente pertence ao sistema local, de titularidade pública, e co cambio de uso seguiría sendo un sistema local e de titularidade pública. De tal xeito que se cumpren as condicións para a súa aprobación. De conformidade co artigo 42.5 da LSG, en relación co artigo 47.2. o) da LBRL, a competencia para a aprobación do cambio de uso corresponde ó Pleno por maioría absoluta do seu número legal de membros. En aplicación do artigo 173.1. b) do ROF, será necesario informe previo á aprobación da Secretaría e da Intervención. O acordo de aprobación da modificación do uso dotacional deberá publicarse no BOP e no DOG, e remitir dito acordo, xunto con dúas copias debidamente dilixenciadas do aprobado, á Consellería de Medio Ambiente e Ordenación do Territorio da Xunta de Galicia, para o seu coñecemento e efectos, así como inclusión nos sistemas de información urbanística da Comunidade Autónoma. No anuncio de aprobación, farase constar dita remisión. Por todo o anterior, PROPONSE Á CONCELLEIRA DELEGADA TITULAR DA ÁREA DE URBANISMO E MOBILIDADE, previo ditame da comisión informativa, para a súa ELEVACIÓN A PLENO DO SEGUINTE ACORDO: Primeiro. –Aprobar, ao abeiro do disposto no artigo 42.5 da Lei 2/2016 do solo de Galicia, o cambio de uso dotacional da parcela sita no lugar de Aldea núcleo núm.130 (Covas), inscrita no inventario municipal de bens (código 1200110), con referencia catastral 8817018NJ5281N0001HE, de uso dotacional “docente” a uso dotacional “docente e sociocultural” Segundo. –Publicar o presente acordo no BOP e no DOG, e remitir dito acordo, xunto con dúas copias debidamente dilixenciadas do aprobado, á Consellería de Medio Ambiente e Ordenación do Territorio da Xunta de Galicia, para o seu coñecemento e efectos, así como para a inclusión nos sistemas de información urbanística da Comunidade Autónoma. No anuncio de aprobación, farase constar dita remisión. Terceiro. –Notificar dito acordo ós servizos do Concello que puideran resultar afectados.” Con data do 01/08/2018 foi ditaminado favorablemente pola Comisión Informativa de Medio Ambiente, Urbanismo, Servizos, Obras, e Seguridade. POLO QUE SE PROPÓN AO CONCELLO PLENO A ADOPCIÓN DOS SEGUINTES ACORDOS: Primeiro. –Aprobar, ao abeiro do disposto no artigo 42.5 da Lei 2/2016 do solo de Galicia, o cambio de uso dotacional da parcela sita no lugar de Aldea núcleo núm.130 (Covas), inscrita no inventario municipal de bens (código 1200110), con referencia catastral 8817018NJ5281N0001HE, de uso dotacional “docente” a uso dotacional “docente e sociocultural” Segundo. –Publicar o presente acordo no BOP e no DOG, e remitir dito acordo, xunto con dúas copias debidamente dilixenciadas do aprobado, á Consellería de Medio Ambiente e Ordenación do Territorio da Xunta de Galicia, para o seu coñecemento e efectos, así como para a inclusión nos sistemas de información urbanística da Comunidade Autónoma. No anuncio de aprobación, farase constar dita remisión. Terceiro. –Notificar dito acordo ós servizos do Concello que puideran resultar afectados.” O 14/09/2018 foille notificado á Consellería de Medio Ambiente e Ordenación do Territorio dúas copias dilixenciadas do aprobado. Ferrol, 14 de setembro de 2018. A concelleira delegada titular da Área de Urbanismo e Mobilidade, María Fernández Lemos (Asinado dixitalmente)